Hr peaminister Kristen Michal 02.12.2025

Justiits- ja digiminister Liisa-Ly Pakosta

Vabariigi Valitsus

**Pärnu, Tartu ja Viru Maakohtu kohtunike seisukoht kohtute seaduse ja kriminaalmenetluse seadustiku muutmise seaduse (kohtukorralduse muudatused)[[1]](#footnote-1) kohta**

Käesolevale seisukohale nime alla pannud maakohtunikud **ei toeta kohtukorralduse muutmist** justiits- ja digiministeeriumi välja pakutud kujul järgmistel põhjustel.

1. **Kohtunike sõltumatuse piiramine on tõenäoliselt PS § 146 ja § 147 lg-ga 4** **vastuolus** Kohtunikelt võetakse õigus ise spetsialiseerumise üle otsustada. Luuakse õigus viia kohtunikud nende tahte vastaselt üle teise osakonda või menetlusgruppi. Kohtunikul ei ole sisemist vabadust teha riigile ebamugavaid otsuseid, kui selle tagajärjeks võib olla selline sundspetsialiseerumine. Kohtunike seotus kohtumajaga on sellisena üksnes näilik. Samu võtteid kasutati Poolas[[2]](#footnote-2).
2. **Kohtusse pöördujale ei ole tagatud õigus, et asi lahendatakse lähimas kohtumajas**

Kui üks kohtunik peab pidama kohtuistungeid üle terve Eesti, väheneb paratamatult õigusemõistmise kättesaadavus maapiirkondades. Õigusemõistmine, ressursid ja inimesed hakkavad koonduma sinna, kus asub kohtu juhtkond. See toob kaasa lõppkokkuvõttes väiksemate kohtumajade sulgemise ja maapiirkondades õigusemõistmisele juurdepääsu halvenemise. Kohtumaja videopunkt ei saa asendada istungit.

1. **Kohtute liitmisega kulud kasvavad ning juhtimine on ebaefektiivne**

Kohtute liitmiseks puudub praegu tarkvaraline ja tehniline alus. Muudatustega kulud kasvavad, mitte ei kahane. Arvestamata on digilahenduste kulu[[3]](#footnote-3) ning kohtunike töö- ja ajakulu üle Eesti sõitmise tõttu. Juhtimisanalüüsis leiti üheselt, et eelnõus pakutud juhtimismudel on demokraatliku riigi kohtusüsteemile olemuslikult sobimatu[[4]](#footnote-4), ei lahenda tervikprobleeme, vaid toob lisariske[[5]](#footnote-5).

1. **Eelnõu ei aita asjade lahendamist kiirendada ega kohtute töökoormust vähendada, lahendamata on kohtukorralduse küsimused**

Eestis on üks tõhusamaid kohtusüsteeme[[6]](#footnote-6), vaatamata sellele, et kohtusüsteem on pooleteist korda üle koormatud, 13 kohtuniku kohta on täitmata ning koormus viib läbipõlemiseni[[7]](#footnote-7). Ülekoormatud süsteemi sees asjade ringi jagamine koormust ei vähenda. Eelnõu seab ohtu õigusemõistmise korrakohase toimimise. Eelnõu on poolik, ühtse kohtukorralduse sätted ja menetlusseadustike muudatused on puudu.

**Teeme järgmised ettepanekud:**

1. Jätkata kohtute haldusmudeli muudatustega (632 SE)[[8]](#footnote-8), tagades kohtutele piisav rahastus ja otsustusõigus eelarve kujundamiseks ning digilahendustesse investeerimiseks. Puudub põhjus menetleda koos kohtute haldusmudelit ja kohtute liitmist.
2. Kohtute töökoormust aitab vähendada ja kohtuasjade lahendamist oluliselt kiirendada kohtute infosüsteemi digilahenduste arendamine ja tehisaru kasutamise võimaldamine.[[9]](#footnote-9)
3. Maakohtute võimalikku ebaühtlast koormust saab tasakaalustada kohtualluvuse erireeglitega, mis ei taanda maakohtu üldkogu pädevust olematuks ega riiva ulatuslikult kohtunike sõltumatust nagu eelnõus pakutud lahendused. Kohtunikel ei ole ebaühtlast töökoormust, seda tasakaalustab Kohtute Infosüsteemi algoritm automaatselt.
4. Viivitamatult tuleb muuta menetlusseadusi kohtumenetluste tõhustamiseks ja asjade kohtu menetlusest välja viimiseks. Seejärel saab analüüsida kõigi osapoolte koostöös, kas ja millist reformi kohtusüsteem tegelikult veel vajab.
5. Kuulutada välja kohtunikukonkursid 13 üle Eesti täitmata kohtunikukoha täitmiseks. Täitmata kohad on menetluste pikenemise ja kohtunike ülekoormuse põhjuseks.

Lugupidamisega maakohtunikud

Gerty Pau (Tartu Maakohus)

Ülle Raag (Tartu Maakohus)

Kristiina Kask (Tartu Maakohus)

Marju Persidskaja (Tartu Maakohus)

Maili Riisenberg (Tartu Maakohus)

Marika Leimann (Viru Maakohus)

Kaire Pullerits (Viru Maakohus)

Külli Puusep (Tartu Maakohus)

Leanika Tamm (Pärnu Maakohus)

Viljo Junolainen (Viru Maakohus)

Piret Raik (Viru Maakohus)

Jaanika Kõrgmaa (Viru Maakohus)

Tarmo Tina (Viru Maakohus)

Anne  Palmiste  (Viru  Maakohus)

Mari-Ann Veiermann (Viru Maakohus)

Maimu Laumets (Tartu Maakohus)

Anastassia Stalmeister (Tartu Maakohus)

Karina Kukkes (Tartu Maakohus)

Kristina Domaškina (Tartu Maakohus)

Susann Liin (Tartu Maakohus)

Margit Jõgeva (Tartu Maakohus)

Alo Noormets (Tartu Maakohus)

Mari Schihalejev-Parrest (Tartu Maakohus)

Inna Kirsipuu (Viru Maakohus)

Nele Seping (Pärnu Maakohus)

Kadri Mälberg  (Pärnu Maakohus)

Aivar Hint (Tartu Maakohus)

Annemarie Gerassimov (Tartu Maakohus)

Angelina Abol (Viru Maakohus)

Toomas Talviste (Pärnu Maakohus)

Endla Ülviste (Pärnu Maakohus)

Rutt Teeveer (Tartu Maakohus)

Nele Teelahk (Viru Maakohus)

Rajar Miller (Pärnu Maakohus)

Mari-Liis Avikson (Viru Maakohus)

Kristiina Laas (Tartu Maakohus)

Sandra Kallas (Tartu Maakohus)

Roman Levin (Tartu Maakohus)

Raina Pärn (Pärnu Maakohus)

Heleen Jääger (Viru Maakohus)

Tamara Šabarova (Viru Maakohus)

Triin Maksing (Viru Maakohus)

Merili Ratasepp (Tartu Maakohus)

Marek Vahing (Tartu Maakohus)

Hiie Lindmets (Tartu Maakohus)

Deniss Minzatov (Viru Maakohus)

Olga Dorogan (Viru Maakohus)

Zakaria Nemsitsveridze (Tartu Maakohus)

Anu Ammer (Viru Maakohus)

Kalev Kuningas (Tartu Maakohus)

Reena Undrest (Pärnu Maakohus)

Anu Vilt (Tartu Maakohus)

Marian Miilaste (Tartu Maaakohus)

Ruth Sild (Pärnu Maakohus)

Triin Niinemets (Tartu Maakohus)

Anneli Roonet (Tartu Maakohus)

Brigitta Mõttus (Pärnu Maakohus)

Indrek Nummert (Pärnu Maakohus)

Heli Käpp (Pärnu Maakohus)

Anu Tammeniit (Pärnu Maakohus)

Anu Talu (Pärnu Maakohus)

Eve Grass (Pärnu Maakohus)

Anneli Tanum (Tartu Maakohus)

1. Kohtute seaduse ja kriminaalmenetluse seadustiku muutmise seadus (kohtukorralduse muudatused). EIS 25-1232/01. Internetis: <https://eelnoud.valitsus.ee/main/mount/docList/c600afb7-ebb8-474a-bf9e-2a119f0e639d>. [↑](#footnote-ref-1)
2. Rahvusvahelisele Kohtunike Ühingule (IAJ) esitatud Poola Raport. Justice under pressure – repressions as a means of attempting to take control over the judiciary and the prosecution in Poland. Years 2015–2019. Internetis: <https://www.iaj-uim.org/iuw/documenti/report-on-the-repressions-on-the-judiciary-during-the-last-five-years-in-poland/?wpdmdl=152487&refresh=691a4975508d61763330421>. [↑](#footnote-ref-2)
3. Kohtukorralduse muudatuste eelnõu seletuskirja järgi on digilahendusteks vaja vähemalt 500 000 eurot, lk 88. [↑](#footnote-ref-3)
4. Dr K. Taro, Prof T. Randma-Liiv, Prof. K. Sarapuu. TalTech 2025. Kohtuasutuste ühendamine ja juhtimise ümberkorraldamine, lk 25. Internetis: [KohtuASUTUSTE ühendamine ja juhtimise Ümberkorraldamine](https://www.riigikohus.ee/sites/default/files/3.%20V%C3%A4lisveebi%20sisu%20materjalid/Kohtureform/Kohtuasutuste%20%C3%BChendamine%20ja%20juhtimise%20%C3%BCmberkorraldamine_TT%C3%9C.pdf). [↑](#footnote-ref-4)
5. PhD K. Jaakson. V. Valkiainen. Kaalutlused professionaalsete organisatsioonide struktuuri kujundamisel, lk 20. Tartu Ülikool, 2025. Internetis: [Kaalutlused professionaalsete organisatsioonide struktuuri kujundamisel\_TÜ.pdf](https://www.riigikohus.ee/sites/default/files/3.%20V%C3%A4lisveebi%20sisu%20materjalid/Kohtureform/Kaalutlused%20professionaalsete%20organisatsioonide%20struktuuri%20kujundamisel_T%C3%9C.pdf). [↑](#footnote-ref-5)
6. European Commission for the Efficiency of Justice, CEPEJ 2024. Internetis:

   [Evaluation of judicial systems - European Commission for the Efficiency of Justice (CEPEJ)](https://www.coe.int/en/web/cepej/cepej-work/evaluation-of-judicial-systems) [↑](#footnote-ref-6)
7. ERR 12.02.2025. [Kohtunikud: üliinimlik koormus ohustab menetluste kvaliteeti | Eesti | ERR](https://www.err.ee/1609603067/kohtunikud-uliinimlik-koormus-ohustab-menetluste-kvaliteeti) [↑](#footnote-ref-7)
8. Kohtute seaduse muutmise ja sellega seonduvalt teiste seaduste muutmise seadus (kohtute haldamise tõhustamine) 632 SE II. Teine lugemine katkestatud. [↑](#footnote-ref-8)
9. Eesti Päevaleht 11.11.2025. [Indrek Leppik: tehisaruta kohtunik on nagu hobusega kündev põllumees. Tehisaru tuleb kohtutes kohe kasutusele võtta! - Eesti Päevaleht](https://epl.delfi.ee/artikkel/120416283/indrek-leppik-tehisaruta-kohtunik-on-nagu-hobusega-kundev-pollumees-tehisaru-tuleb-kohtutes-kohe-kasutusele-votta) [↑](#footnote-ref-9)